El Comité de la COVID19 de Paterna augmenta els protocols i restriccions per a protegir la població i previndre l'expansió del virus
20/12/2021

# El Comité de la COVID19 de Paterna augmenta els protocols i restriccions per a protegir la població i previndre l'expansió del virus

[![El Comité de la COVID19 de Paterna augmenta els protocols i restriccions per a protegir la població i previndre l'expansió del virus ](/images/noticias/2021/12/7783/7783_lg.jpg)](/images/noticias/2021/12/7783/7783_lg.jpg)

20.12.2021

*   L'Ajuntament de Paterna torna a posar a la disposició de la conselleria de Sanitat tots els seus espais municipals per a facilitar la vacunació massiva.
*   Entre les mesures acordades figuren l'augment de la limitació de l'aforament en els actes i activitats municipals de Nadal celebrades a l'aire lliure i l'obligatorietat del passaport COVID19 en les celebrades a l'interior .

Davant l'evolució de la situació epidemiològica a nivell autonòmic i nacional, el Comité municipal de Seguiment de la COVID-19 de l'Ajuntament de Paterna ha acordat hui noves mesures i protocols per a protegir la població paternera i previndre l'expansió del virus a la ciutat.

Durant la reunió celebrada aquest matí, el Comité de control ha decidit la suspensió de la carrera popular de la Sant Silvestre, que estava prevista per al proper 28 de desembre.

Així mateix, també s'ha acordat augmentar les restriccions en aquelles activitats municipals organitzades per l'Ajuntament per a aquest nadal que se celebren tant en l'exterior com a l'interior, totes dues sotmeses a més a control d'aforament. D'aquesta manera, es restringeix encara més el nombre de persones que es poden concentrar en les activitats municipals desenvolupades a l'aire lliure mentre que en les activitats municipals celebrades en espais tancats se sol·licitarà el passaport COVID19 per a poder accedir.

Pel que fa a la Cavalcada de Reis, s'està preparant un Pla de Contingència especial per a adaptar la seua celebració, que des de 2019 compta amb punts de repartiment de regals controlats per a evitar aglomeracions, a la normativa i protocols de seguretat vigents.

D'altra banda, durant la trobada també s'ha decidit posar de nou a la disposició de la Conselleria de Sanitat tots aquells espais municipals que necessite per a dur a terme la vacunació massiva, que tan bon acolliment està tenint en aquests moments entre la població escolar de Paterna i en aquells col·lectius que estan rebent la 3a dosi.